ຜູ້​ນໍາ​ກຸ່ມ​ ​ຈີ 20 ຈະ​​ປະຊຸມກັນ ທີ່ປະເທດຝຣັ່ງ (ເບິ່ງວີດີໂອ)
ຢູ​ໂຣບກໍາລັງ​ມອງ​ໄປ​ຍັງທິດ​ຕາ​ເວັນ​ອອກ​ ​ໄປ​ຫາ​ພວກ​ປະ​ເທດ​​ ​ເຊັ່ນ​ ຈີນ ​ເພື່ອ​ໃຫ້​ຊ່ວຍ ​ເຫລືອ.
ພວກຜູ້ນໍາກຸ່ມ ຈີ 20 ຫລືກຸ່ມ 20 ປະເທດຈະເລີນອຸດສາຫະກໍາມີກໍາໜົດຈະປະຊຸມກັນ ຢູ່ທີ່ ປະເທດຝຣັ່ງໃນທ້າຍອາທິດນີ້ ພາຍໃຕ້ໄພຂົ່ມຂູ່ທີ່ຈະເກີດວິກິດການອີກຄັ້ງນຶ່ງ ຂຶ້ນຄຸກຄາມ ເສດຖະກິດຂອງໂລກ ກອງປະຊຸມສຸດຍອດຄັ້ງນີ້ມີຂຶ້ນພຽງບໍ່ເທົ່າໃດມື້ ຫລັງຈາກພວກປະເທດ ໃນພາກພື້ນຢຸໂຣບໄດ້ທໍາການປະຊຸມສຸກເສີນກັນ ເພື່ອພະຍາຍາມທີ່ຈະຊ່ວຍກອບກູ້ເງິນຕຣາຢູໂຣເອົາໄວ້ນັ້ນ ຜູ້ສື່ຂ່າວວີໂອເອ Henry Ridgwell ມີລາຍງານກ່ຽວກັບລາຍການປະຊຸມຂອງກຸ່ມ ຈີ 20 ໃນຄັ້ງນີ້ ຊຶ່ງດາຣາຈະນໍາມາສະເໜີທ່ານ ເມືອງຕາກອາກາດ Cannes ນັ້ນ ແມ່ນເປັນທີ່ຮູ້ຈັກກັນດີວ່າ ເປັນບ່ອນຫລິ້ນບ່ອນພັກ ຜ່ອນຢ່ອນສະໝອງຂອງພວກອະພິມະຫາເສດຖີທັງຫລາຍ ແຕ່ວ່າອາທິດນີ້ ເລື້ອງຄວາມ ປະຢັດມັດທະຍັດ ແມ່ນເປັນຫົວຂໍ້ຂອງການປະຊຸມ ໃນຂະນະທີ່ພວກຜູ້ນໍາຂອງບັນດາປະ ເທດອຸດສາຫະກໍາທີ່ໃຫຍ່ທີ່ສຸດຂອງໂລກ ແລະຂອງບັນດາອົງການຈັດຕັ້ງສາກົນ ໄປເຕົ້າ ໂຮມກັນຢູ່ທີ່ນີ້ ເພື່ອປຶກສາຫາລືກັນກ່ຽວກັບເງົາມືດຕ່າງໆທີ່ປົກຄຸມເສດຖະກິດຂອງໂລກ ຢູ່ນັ້ນ ຕໍາຫລວດຝຣັ່ງຈໍານວນ 12 ພັນຄົນ ໄດ້ຖຶກສົ່ງໄປປະຈໍາການຮັກສາຄວາມປອດໄພ ໂດຍ ຈະໄດ້ຮັບການສະໜັບສະໜູນໂດຍກໍາລັງພິເສດ ແລະທີມເຮລິຄອບເຕີ ເພື່ອປ້ອງກັນບໍ່ໃຫ້ ພວກປະທ້ວງ ທີ່ຄາດວ່າຈະມີຢ່າງແນ່ນອນນັ້ນ ເຂົ້າໄປໃກ້ບ່ອນປະຊຸມ ທ່ານນາງ Stephanie Rickard ປະຈໍາສະຖາບັນເສດຖະສາດ ແຫ່ງລອນດອນ ຫລື London School of Economics ກ່າວວ່າ ອາດມີຂໍ້ຂັດແຍ້ງກັນຢ່າງໃຫຍ່ພາຍໃນກອງ ປະຊຸມສຸດຍອດຄັ້ງນີ້ກໍໄດ້ ຍ້ອນວ່າວິກິດການໜີ້ສິນຂອງເຂດຢູໂຣ ຍັງແກ້ໄຂກັນບໍ່ທັນໄດ້ ເທື່ອ ທ່ານນາງຣິກກາດເວົ້າວ່າ: ເມື່ອອາທິດຜ່ານມານີ້ ພວກຜູ້ນໍາຢູໂຣບ ໄດ້ເຫັນພ້ອມນໍາກັນກ່ຽວກັບຂໍ້ຕົກລົງນຶ່ງ ເພື່ອ ພະຍາຍາມຍັບຍັ້ງວິກິດການໜີ້ສິນຂອງເຂດ ຢູໂຣ ບໍ່ໃຫ້ແຜ່ລາມອອກກວ້າງໄປກວ່ານີ້ອີກ ຊຶ່ງຈຸດສໍາຄັນຂອງແຜນການດັ່ງກ່າວນີ້ ກໍຄືເພີ່ມເງິນເຂົ້າໃສ່ໃນກອງທືນຊ່ວຍປະກັນໜີ້ສິນ ຂອງສະຫະພາບ ຢູໂຣບນັ້ນ ຢູໂຣບກໍາລັງມອງໄປຍັງທິດຕາເວັນອອກ ໄປຫາພວກປະເທດ ເຊັ່ນ ຈີນ ເພື່ອໃຫ້ຊ່ວຍ ເຫລືອ ທ່ານ Tobias Blattner ແຫ່ງກຸ່ມຕະຫລາດເງິນທຶນເດວາ ຫລື Daiwa Capital Markets ກ່າວວ່າ ເວລານີ້ ຍັງບໍ່ເປັນທີ່ແຈ້ງຂາວເທື່ອວ່າ ພວກປະເທດເຫລົ່ານີ້ຈະແລ່ນມາ ຊ່ວຍກອບກູ້ວິກິດການຂອງຢູໂຣບ ຫລືບໍ່ ທ່ານ Blattner ເວົ້າວ່າ: ທ່ານ ຫູ ຈິນເຖົາ ປະທານປະເທດຈີນ ໄດ້ເດີນທາງໄປເຖິງປະເທດອອສເຕຣຍ ເມື່ອວັນຈັນ ຜ່ານມານີ້ ກ່ອນຈະເດີນທາງຕໍ່ໄປຍັງເມືອງ Cannes ປະເທດຝຣັ່ງ ເງິນຕາຂອງຈີນແມ່ນ ໄດ້ເປັນຫົວຂໍ້ຫລັກໃນການໂຕ້ຖຽງກັນທີ່ກອງປະຊຸມສຸດຍອດຂອງກຸ່ມ ຈີ-20 ຄັ້ງຜ່ານໆມາ ທັງຢູໂຣບ ແລະສະຫະລັດ ຕ່າງກໍກ່າວຫາປັກກິ່ງວ່າ ຮັກສາຄ່າເງິນຢວນຂອງຕົນໄວ້ ໃຫ້ຕໍ່າ ກ່ວາທ້ອງຕະຫລາດ ເພື່ອຊ່ວຍການສົ່ງອອກຂອງຕົນ ທ່ານນາງ Stephanie Rickard ແຫ່ງສະຖາບັນເສດຖະສາດແຫ່ງລອນດອນ ມີຄວາມເຫັນດັ່ງນີ້: ຫລັງຈາກຄວາມຮູ້ສຶກໂລ່ງໃຈແລະດີອົກດີໃຈ ລຸນຫລັງກອງປະຊຸມຂອງພວກປະເທດໃຊ້ເງິນ ຢູໂຣ ເມື່ອອາທິດຜ່ານມານີ້ ບັດນີ້ ພວກນັກລົງທຶນທັງຫລາຍ ພາກັນມອງເບິ່ງໄປຍັງກຸ່ມ ຈີ-20 ເພື່ອຟັງລາຍລະອຽດກ່ຽວກັບວ່າ ໃຜຈະຈ່າຍເທົ່າໃດ ເພື່ອຊ່ວຍກອບກູ້ເສດຖະກິດ ຂອງປະເທດກຣິສ ແລະເພິ່ມກອງທຶນຊ່ວຍເຫລືອຂຶ້ນ ນັ້ນ ຖ້າຫາກວ່າ ບໍ່ມີການຕົກລົງໃຈແລະປະກາດກ່ຽວກັບເລຶ່ອງນີ້ແລ້ວ ພວກນັກວິເຄາະເຕືອນວ່າ ແສງສະຫວ່າງນ້ອຍໆທາງເສດຖະກິດທີ່ສ່ອງອອກມາຈາກນະຄອນຫລວງ Brussells ຂອງ ປະເທດເບລຢ້ຽມ ເມື່ອອາທິດແລ້ວນີ້ ກໍແມ່ນຈະມອດລົງໂດຍໄວ ທີ່ເມືອງຕາກອາກາດ